**Palun kopeerige allolev tekst oma firma blanketile ja muutke/täitke punasega kohad ning saatke tähitult postiga ja epostiga:**

Hr. Paha Poiss

Pätt OÜ

Pahareti 1 01.01.2025. a. nr 01

11111 TALLINN

**Reklamatsioon**

Lugupeetud hr. Paha Poiss

Käesolevaga pöördume Teie poole kirjalikult, sest hoolimata mitmetest kohtumistest ei ole me siiani saavutanud kokkulepet objektil Telliskivi 2 tehtud paigaldustöödega kaasnenud kahjude hüvitamise osas. Nagu ka varem märgitud, ei saa me aktsepteerida Teie poolt 01.02.2025. a.-l esitatud arvet nr 22 summas 4500 eurot alljärgnevatel põhjustel:

1. Köögikappi paigaldatud integreeritava külmkapi uks oli paigaldatud ebakvaliteetselt, mistõttu ei sulgunud see korralikult. Hoolimata tellijapoolsetest märkustest ei parandanud Te seda viga mitmete nädalate jooksul tekitades sel moel külmkapi riknemise riski. Kapi ukse reguleerimise kulu oli 20 eurot.
2. Köögi seinakapi mooduli sokkel oli paigaldatud ebakorrektselt, mille tulemusena tuli valmistada uus sokkel ja see paigaldada. Kulu 100 eurot.
3. Vannitubade peeglid olid paigaldatud ebakorrektselt. Peeglid tuli demonteerimiseks lõhkuda ning paigaldada uued peeglid. Kulu 1200 eurot.
4. Vannitoa peegli raami kinnitamisel puuriti auk läbi seina, mis tingis täiendava viimistluse vajaduse kõrval asuvas ruumis. Kulu 120 eurot.

Eelkirjeldatud kulude näol on meie firma kandnud Pätt OÜ ebakvaliteetse töö tõttu otsest rahalist kahju 1420 eurot. Lisaks keeldus klient just Pätt OÜ paigaldusvigade ja kliendisse suhtumise tõttu meie poolt paigaldatud mööblist täielikult, mistõttu jäi meil saamata veel 2000 eurot. Seega on Pätt OÜ poolne vastutustundetult ebaprofessionaalne suhtumine meile juba tekitanud otsest rahalist kahju vähemalt 3420 eurot. Sellele lisandub seni veel lõplikult selgumata ning rahasse veel ümber arvestamata kahju tulenevalt meie ettevõtte maine olulisest kahjustamisest.

Võlgnik OÜ on seega oluliselt rikkunud meievahelist lepingut (VÕS § 647 lg 1 ja lg 2). Vastavalt VÕS § 101 lg 1 p 3 ja p 5, § 115 lg 1 ning § 101 lg 2 alandame me käesolevaga lepingujärgset hinda 5000 euro võrra ning palume ülejäänud seni selgunud otsene rahaline kahju summas 500 eurot hüvitada hiljemalt 14.02.2025. a.-ks, kandes nimetatud summa meie ettevõtte pangakontole nr 2213345677.

Hinnaalandusest tulenevalt võite arve nr 22 vastavale osale esitada kreeditarve.

Seni selgunud otsese kahju tähtaegne ja korrektne hüvitamine võib aidata vältida või vähendada edasisi kahju hüvitamise nõudeid.

Lugupidamisega

Lahe Mees

juhatuse liige